У Беларусі дзяржава цалкам манапалізавала грамадска-палітычнае тэлебачанне. Там фактычна немагчыма пачуць меркаванне, альтэрнатыўнае поглядам цяперашняй улады. Такое становішча недапушчальна, супярэчыць Канстытуцыі і падпісаным Беларуссю міжнародным пагадненням. Артыкул 34 Канстытуцыі Рэспублікі Беларусь гарантуе грамадзянам Рэспублікі Беларусь права на атрыманне, захоўванне i распаўсюджванне поўнай, дакладнай i своечасовай iнфармацыi пра дзейнасць дзяржаўных органаў, грамадскіх аб’яднанняў, палітычнае, эканамічнае, культурнае i мiжнароднае жыццё, стан навакольнага асяроддзя.